बतबैत चली जे एहि आयोजन में महाकवि के श्रद्धांजलि, मिथिला विभूति सम्मान, पुरस्कार प्रदान, कवि सम्मेलन, विचार-गोष्ठी, गीत, संगीत, नाटक, हस्तकला प्रदर्शनी, आनंद मेला आ बाल मेला आयोजित कएल जाएत। विभूति सम्मान डा. अमरेश पाठक (मैथिली साहित्य), डा. किशोर नाथ झा (संस्कृत साहित्य), न्यायमूर्ति एसएन झा (विशिष्ठ अवदान), कौशल कुमार दास (नाटक), शांति देवी (शिल्प कला) के देल जेतनि। एकर अतिरिक्त, डा. वासुकीनाथ झा के चेतना सेवी सम्मान, डा. प्रेम शंकर सिंह के यात्री चेतना सम्मान, कीर्तिनारायण मिश्र साहित्य सम्मान डा. उदय नारायण सिंह नचिकेता के देल जेतनि । कवि सम्मेलन में मैथिली के ख्याति प्राप्त कविलोकनिक हिस्सेदारी रहत। विचार गोष्ठी में समकालीन मैथिली कथा : स्थिति ओ अपेक्षा विषय पर चर्चा हएत। प्रथम दिनक समारोह विद्यापति भवन आ दोसर तथा तेसर दिनक आयोजन बुद्ध मार्ग स्थित अभियंत्रण भवन छैक। दोसर दिनक कार्यक्रमक उद्घाटन पूर्व मुख्यमंत्री डा. जगन्नाथ मिश्र करताह। डा. अरविन्द अक्कू लिखित एवं कौशल किशोर दास निर्देशित तेसर घर नाटक केर मंचन हएत। आनंद मेला में मिथिलाक पकमान आ व्यंजनक व्यवस्था सेहो रहतैक।
 (दैनिक जागरण,पटना,20 दिसम्बर,2009 में प्रकाशित रिपोर्ट पर आधारित)
(साभारःहिंदुस्तान,पटना,20 दिसम्बर,2009)
(साभारःहिंदुस्तान,पटना,20 दिसम्बर,2009)
भारतीय संस्कृति में पान के सभ तरहें शुभ मानल जाइत छैक। धर्म, संस्कार, अध्यात्म में सेहो पानक उपयोग अनादि काल सं कएल जा रहल छैक। मोन नहिं पड़ैत अछि जे पानक अतिरिक्तो कोनो चीज कें स्वर्गो में अनुपलब्ध बताओल गेल हुअए। दैनिक जागरण,पटना,16 दिसम्बर,2009 केर संस्करण में,तरुणजीत जी के एकटा रिपोर्ट छपल छनि जहि में कहल गेल छैक जे पान के आओरो कतेक काज छैक। एकर इस्तेमाल सं नीरोगी रहल जा सकैछ,से कम्मे लोक के बूझल हेतनि । भोजनोपरांत, मुंहक स्वाद बढएबा लेल पान बड्ड उपयोगी छैक। सूखल पान के चूरिकए (दस ग्राम) दिन में तीन-चारि बेर चिबेला सं पायरिया के शिकायत दूर भ जाइत छैक। एतबे नहिं, चोट लगला पर पान के गर्म क कए चोट लागनल जगह पर बांधि लेला सं किछुए घंटा बाद दर्द पड़ा जाइत छैक। जं सर्दी के कारण रात में खांसी बढ़ि जाए, त पान में आजवाइन द क चिबेबाक चाही । किडनी खराब भेला पर, बिना कोनो मसाला के पानक इस्तेमाल सं लाभ हएत। एहि दौरान, शाकाहारी लोकनि के बेसी मसल्ला आ मेरिचाई सं परहेज करबाक चाही। मांसाहार आ अंडो सं परहेज उचित। पाकि गेल पर अथवा छाला पड़ि गेला पर पानक रस को गर्म क कए लगएला सं आराम बूझि पड़त। J कब्ज में सेहो पान उपयोगी । जुकाम भेला पर पान में लांग मिला क खएला सं जुकाम जल्दी पाकि जाइत छैक । श्र्वास नली सं संबंधित बिमारी भेला पर पानक तेल गर्म क कए छाती पर एक हफ्ता लगएला सं स्थिति सामान्य भ जाएत । पान में पाकल सुपारी खएला सं पानक स्वाद बढ़ि जाइत छैक। ओना तं अपन देश में कतेको तरहक पान भेटैत छैक,मुदा मगही, बनारसी, आ देसी पानक औषधीय गुण प्रसिद्ध छैक। अधिकांश लोग शौकिया पान खाइत छथि आ जे अभ्यस्त छथि हुनको पानक औषधीय गुण देया बूझल नहिं रहैत छनि।
 पूर्णिया प्रमंडलीय अभिलेखागार कैथी लिपि के जननिहारक कमी सं जूझि रहल अछि । एहि कारणें,दरभंगा महाराजक काल में एहि लिपि में लिखल गेल खतियान सं संबंधित भूमि-विवाद सेहो लंबित छैक। कैथी लिपि के ओ जानकार लोकनि आब नहिं रहलाह जे खतियान के पढ़िकए समझ सकथि आ ओकर हिन्दी प्रतिलिपि तैयार करबा में सहयोग क सकथि। गत चारि बरख सं ई समस्या बरकरार अछि। तें, अभिलेखागार में राखल वर्ष 1898 सं ल कए 1903 धरिक सर्वे के खतियान राई-बेनमा भेल छैक। बाबत पूर्णिया के उप-समाहर्ता भूपेंद्र कुमार सिंह के कहब छनि जे अभिलेखागार में कैथी लिपि के ज्ञाता के नियुक्ति विभागक लेल एकटा पैघ मुसीबत बनल अछि,यद्यपि हुनकर इहो कहब छनि जे एकरा लेल विभागीय तौर पर प्रयास कएल जा रहल छैक।
 पूर्णिया अभिलेखागार में प्रतिलिपिकार के पद पर नियुक्त अर्जुन प्रसाद वर्ष 2005 में सेवानिवृत्त भ गेलाह। श्री प्रसाद असगर शख्स छलाह जनिका कैथी लिपि पढ़ए अबैत छलनि । हुनक सेवानिवृत्तक चारि बरख बीतलाक बादो ई समस्या बनल छैक जे कैथी लिपि में लिखल खतियान के पढत। श्री प्रसाद कहलनि जे वर्ष 1898 के सर्वे सं ल कए वर्ष 1903 धरिक सर्वे में बनल सब खतियान कैथी लिपि में लिखल छैक। पूर्णिया के ओ सबटा खतियान अभिलेखागार में राखल छैक । उल्लेखनीय अछि जे एहि बीचक खतियान में किशनगंज, अररिया आ कटिहारक खतियान सेहो शामिल छैक। श्री प्रसादक सेवानिवृत्ति के बाद सं विभागक लेल मुसीबत बढि गेल छैक। एहि खतियान सबसं संबंधित मोकदमो सब लंबित छैक। दरभंगो सर्वे ऑफिस में कैथी लिपि के मारिते खतियान हेबाक सूचना अछि।
 (सहयोगः www. navbihar. blogspot. com)
श्री हरिशंकर श्रीवास्तव शलभ लिखल अंग लिपि का इतिहास में कैथी लिपि संबंधी पर्याप्त सामग्री उपलब्ध छैक। एहि पुस्तक लेल संपर्क करूःश्री अरविन्द श्रीवास्तव(09431080862)
पूर्णिया अभिलेखागार में प्रतिलिपिकार के पद पर नियुक्त अर्जुन प्रसाद वर्ष 2005 में सेवानिवृत्त भ गेलाह। श्री प्रसाद असगर शख्स छलाह जनिका कैथी लिपि पढ़ए अबैत छलनि । हुनक सेवानिवृत्तक चारि बरख बीतलाक बादो ई समस्या बनल छैक जे कैथी लिपि में लिखल खतियान के पढत। श्री प्रसाद कहलनि जे वर्ष 1898 के सर्वे सं ल कए वर्ष 1903 धरिक सर्वे में बनल सब खतियान कैथी लिपि में लिखल छैक। पूर्णिया के ओ सबटा खतियान अभिलेखागार में राखल छैक । उल्लेखनीय अछि जे एहि बीचक खतियान में किशनगंज, अररिया आ कटिहारक खतियान सेहो शामिल छैक। श्री प्रसादक सेवानिवृत्ति के बाद सं विभागक लेल मुसीबत बढि गेल छैक। एहि खतियान सबसं संबंधित मोकदमो सब लंबित छैक। दरभंगो सर्वे ऑफिस में कैथी लिपि के मारिते खतियान हेबाक सूचना अछि।
 (सहयोगः www. navbihar. blogspot. com)
श्री हरिशंकर श्रीवास्तव शलभ लिखल अंग लिपि का इतिहास में कैथी लिपि संबंधी पर्याप्त सामग्री उपलब्ध छैक। एहि पुस्तक लेल संपर्क करूःश्री अरविन्द श्रीवास्तव(09431080862)
Subscribe to: Posts (Atom)